Szó szerint letarolta az internetet a legújabb közösségi kihívás, melynek lényege, hogy egyetlen jól irányzott rúgással kell lecsavarni az üdítős palack kupakját.

A beállítás a következő: vegyünk egy félig rácsavart kupakú palackot, és szedjük le róla azt egy pörgőrúgással úgy, hogy az üveg közben nem mozdul meg, mindezt pedig rögzítsük lassított felvételben. Ez a kupak-kihívás, vagy angolul bottle cap challenge, amiben az első nagyobb nevű részt vevő Max Holloway, MMA-harcos volt, de azóta Jason Statham és Conor McGregor is sikerrel teljesítette a kihívást.

Hozzájuk csatlakozott most a magyar rendőrség, ők viszont egy kis csavart is vittek a történetbe, és nem akárhogy oldották meg a feladatot.